มันนี่ทูเดย์
กรมบัญชีกลางแจงข่าวลือ
4 ก.ค. 2559

กรมบัญชีกลางแจงข่าวลือ
นายมนัส แจ่มเวหา อธิบดีกรมบัญชีกลาง เปิดเผยถึงกรณีที่มีข่าวลือในไลน์ หรือตามเว็บไซต์ต่างๆ ว่า หากข้าราชการและผู้รับบำนาญไม่ลงทะเบียนพร้อมเพย์ (PromptPay) จะไม่ได้รับเงินเดือน หรือเงินบำนาญ ตั้งแต่วันที่ 1 ต.ค. 2559 เป็นต้นไป กรมบัญชีกลางจึงขอยืนยันว่าเรื่องดังกล่าวไม่เป็นความจริง ซึ่งในปัจจุบันกรมบัญชีกลางจ่ายเงินเดือน ค่าจ้าง บำเหน็จบำนาญ โดยการโอนเงินเข้าบัญชีผ่านทางระบบจ่ายตรง ดังนั้น แม้ว่าจะยังไม่ได้ลงทะเบียนพร้อมเพย์ก็จะได้รับเงินเดือนเข้าบัญชีตามเดิม ทั้งนี้สิทธิประโยชน์ที่จะได้รับจากการลงทะเบียนพร้อมเพย์ คือ ไม่เสียค่าธรรมเนียมในการโอนเงิน หรือเสียในอัตราที่ถูกลง ทั้งยังสามารถโอนเงินผ่านโทรศัพท์มือถือ ทำให้ได้รับความสะดวกมากยิ่งขึ้น 
ชสอ.จับมือกรุงไทย
พล.ท.วีระ วงศ์สรรค์ ประธานกรรมการชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า เมื่อเร็วๆ นี้ได้หารือกับ ธนาคารกรุงไทย เพื่อพูดคุยหารือเกี่ยวกับสัญญาการให้บริการเครือข่ายเครื่องกดเงินสดอัตโนมัติ (ATM) ซึ่งจะมีความร่วมมือที่จะเกิดขึ้นในอนาคตและพร้อมที่จะทำการปรับปรุงแก้ไขข้อสัญญาต่อไป